2017. gada 12. septembrī Noteikumi Nr. 543

Rīgā (prot. Nr. 45 16. §)

**Grozījumi Ministru kabineta 2014. gada 23. decembra noteikumos Nr. 836 "Darbības programmas "Izaugsme un nodarbinātība" 7.1.1. specifiskā atbalsta mērķa "Paaugstināt bezdarbnieku kvalifikāciju un prasmes atbilstoši darba tirgus pieprasījumam" īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 6. un 13. punktu

Izdarīt Ministru kabineta 2014. gada 23. decembra noteikumos Nr. 836 "Darbības programmas "Izaugsme un nodarbinātība" 7.1.1. specifiskā atbalsta mērķa "Paaugstināt bezdarbnieku kvalifikāciju un prasmes atbilstoši darba tirgus pieprasījumam" īstenošanas noteikumi" (Latvijas Vēstnesis, 2015, 4., 111., 172., 254. nr.; 2016, 82., 169. nr.; 2017, 46. nr.) šādus grozījumus:

1. Aizstāt 7. punktā:

1.1. skaitli "12 185 719" ar skaitli "12 535 719";

1.2. skaitli "2 278 489" ar skaitli "1 928 489";

1.3. skaitli "11 560 715" ar skaitli "11 910 715";

1.4. skaitli "2 161 626" ar skaitli "1 811 626".

2. Aizstāt 8. punktā skaitli "87,06" ar skaitli "86,72".

3. Svītrot 17.2.1. apakšpunktā vārdus "atbilstoši normatīvajiem aktiem par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību, apmēru un pasākumu īstenotāju izvēles principiem".

4. Svītrot 17.2.2. apakšpunktā vārdus "normatīvajiem aktiem par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem".

5. Svītrot 17.3.4.1. un 17.3.4.2. apakšpunktā vārdus "atbilstoši kārtībai un apmēram, kas noteikts normatīvajos aktos par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem".

6. Izteikt 17.3.4.4. apakšpunktu šādā redakcijā:

"17.3.4.4. apmācību vietas pielāgošanas izmaksas bezdarbniekam ar invaliditāti, t. sk. iekārtu un aprīkojuma iegādes un tehnisko palīglīdzekļu izgatavošanas un iegādes izmaksas, kuras piešķir kā vienreizēju dotāciju;".

7. Izteikt 17.3.5.1. apakšpunktu šādā redakcijā:

"17.3.5.1. ikmēneša darba algas dotācija praktiskajā apmācībā iesaistītajiem bezdarbniekiem;".

8. Svītrot 17.3.5.2. apakšpunktā vārdus "atbilstoši normatīvajiem aktiem par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību, apmēru un pasākumu īstenotāju izvēles principiem".

9. Svītrot 17.3.5.3. apakšpunktā vārdus "50 procentu apmērā no valstī noteiktās minimālās mēneša darba algas apmēra proporcionāli dienām mēnesī, kurās bezdarbnieks iesaistījies praktiskajā apmācībā. Viens darba vadītājs var vadīt darbu ne vairāk kā diviem bezdarbniekiem".

10. Izteikt 17.3.5.5. apakšpunktu šādā redakcijā:

"17.3.5.5. praktiskās apmācības vietas pielāgošanas izmaksas bezdarbniekam ar invaliditāti, t. sk. iekārtu un aprīkojuma iegādes un tehnisko palīglīdzekļu izgatavošanas un iegādes izmaksas, kuras piešķir kā vienreizēju dotāciju;".

11. Svītrot 17.3.5.6. apakšpunktā vārdus un skaitli "bet ne vairāk kā 50 *euro* vienam praktiskajā apmācībā iesaistītajam bezdarbniekam".

12. Svītrot 17.3.6.1. apakšpunktā vārdus "tādā apmērā, lai kopā ar dotāciju ikmēneša darba alga sasniegtu vismaz valstī noteiktās minimālās mēneša darba algas apmēru par normālo darba laiku".

13. Papildināt 17.3.13. apakšpunktu aiz vārdiem "minētajam personālam" ar vārdiem un skaitli "ja tās nav iekļautas šo noteikumu 17.16. apakšpunktā minētajā veselības apdrošināšanā".

14. Svītrot 17.12. apakšpunktā vārdus "kas noteikti normatīvajos aktos par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem".

15. Izteikt 17.15. apakšpunktu šādā redakcijā:

"17.15. darba vietas aprīkojuma iegādes vai īres izmaksas šo noteikumu 17.1. apakšpunktā minētajam personālam šo noteikumu 15.10. apakšpunktā minētās atbalstāmās darbības īstenošanai – jaunu darba vietu radīšanai vai esošo darba vietu atjaunošanai – ne vairāk kā 3 000 *euro* apmērā vienai darba vietai visā projekta īstenošanas laikā. Ja personāls ir nodarbināts normālo darba laiku, darba vietas aprīkojuma iegādes vai īres izmaksas ir attiecināmas 100 procentu apmērā, bet, ja personāls ir nodarbināts nepilnu darba laiku vai personāla atlīdzībai piemēro daļlaika attiecināmības principu, darba vietas aprīkojuma iegādes vai īres izmaksas ir attiecināmas proporcionāli slodzes procentuālajam sadalījumam;".

16. Izteikt 17.1 9. apakšpunktu šādā redakcijā:

"17.1 9. atbalsta personas piesaistes izmaksas darbā ar bezdarbniekiem ar garīga rakstura traucējumiem šo noteikumu 15.4. apakšpunktā minētās atbalstāmās darbības īstenošanai, ja tās vienīgais uzdevums ir palīdzība bezdarbniekam ar invaliditāti."

17. Aizstāt 19. punktā vārdus "Atbalsta mērķa" ar vārdiem "Specifiskā atbalsta".

18. Izteikt 20. punktu šādā redakcijā:

"20. Finansējuma saņēmējs šo noteikumu 15.1., 15.2., 15.3.,  15.3.1, 15.4., 15.5., 15.6. un 15.7. apakšpunktā minētās atbalstāmās darbības īsteno un šo noteikumu 17.2., 17.3.4., 17.3.5., 17.3.8., 17.11., 17.12. un 17.19. apakšpunktā minētās izmaksas plāno atbilstoši normatīvajiem aktiem par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem, ciktāl šie noteikumi nenosaka citādi."

19. Papildināt noteikumus ar 24.1 punktu šādā redakcijā:

"24.1 Finansējuma saņēmējs šo noteikumu 15.6. apakšpunktā minētos konkurētspējas paaugstināšanas pasākumus elastīgu apmācību formā var padarīt publiski pieejamus jebkuram interesentam."

Ministru prezidents Māris Kučinskis

Labklājības ministra vietā –

izglītības un zinātnes ministrs Kārlis Šadurskis